Ջորդան Ամավի

**Ջորդան Ամավի** (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Օլիմպիկ Մարսելի կազմում։ Խաղում է ձախ պաշտպանի դիրքում։

## Ակումբային կարիերա
### Նիս
Ամավին Նիսի ակադեմիայի սան է։ Իր պրոֆեսիոնալ դեբյուտը նշեց 2013 թվականի օգոստոսի 10-ին՝ թիմի մեկնարկային կազմում խաղադաշտ դուրս գալով Օլիմպիկ Լիոնի դեմ խաղում։ Առաջին հանդիպումը եվրոպական առաջնություններում անցկացրեց օգոստոսի 29-ին՝ Եվրոպայի Լիգայի որակավորման փլեյ-օֆֆ փուլի Ապոլոնի դեմ խաղում։ Իր առաջին գոլը պրոֆեսիոնալ կարիերայում խփեց 2014 թվականի սեպտեմբերի 20-ին՝ Նանտի դեմ խաղում՝ այս խաղում դառնալով նաև ինքնագոլի հեղինակ։ 2015 թվականի հունվարի 16-ին ֆրանսիացին գոլ խփեց Բորդոյի դեմ խաղում՝ օգնելով իր թիմին հաղթել 2-1 հաշվով։ Նիսի առաջին կազմում Ամավին անցկացրեց 60 հանդիպում՝ դառնալով 4 գոլի հեղինակ։

### Աստոն Վիլլա
2015 թվականի հուլիսի 18-ին Ամավին 5 տարվա պայմանագիր կնքեց Աստոն Վիլլայի հետ։ Ակումբը նրա համար վճարեց 9 միլիոն ֆունտ ստերլինգ։ Իր դեբյուտը Պրեմիեր Լիգայում նշեց օգոստոսի 8-ին՝ թիմի մեկնարկային կազմում խաղադաշտ դուրս գալով Բորնմուտի դեմ խաղում։ Նոյեմբերի 15-ին Ամավին աջ ծնկի վնասվածք ստացավ՝ բաց թողելով մրցաշրջանի շարունակությունը, իսկ Աստոն Վիլլան առանց նրա դուրս մնաց Պրեմիեր Լիգայից՝ տեղափոխվելով Չեմպիոնշիպ։ Առաջին հանդիպումը Անգլիայի երկրորդ դիվիզիոնում անցկացրեց 2016 թվականի օգոստոսի 20-ին՝ փոխարինելով Ջեք Գրիլիշին Դերբի Կաունտիի դեմ խաղում։ Նոյեմբերի 26-ին ֆրանսիացին գոլային փոխանցում տվեց Կարդիֆ Սիթիի դեմ խաղում՝ օգնելով իր թիմին հաղթել 3-1 հաշվով։ Աստոն Վիլլայի կազմում Ամավին անցկացրեց 48 հանդիպում՝ դառնալով 4 գոլային փոխանցման հեղինակ։

### Օլիմպիկ Մարսել
2017 թվականի օգոստոսի 10-ին Ամավին 1 տարվա վարձավճարով միացավ Օլիմպիկ Մարսելին։ Իր դեբյուտը ակումբի կազմում նշեց օգոստոսի 20-ին՝ Անժեի դեմ խաղում։ Առաջին հանդիպումը եվրոպական առաջնություններում անցկացրեց սեպտեմբերի 14-ին՝ Եվրոպայի Լիգայի խմբային փուլի Կոնյասպորի դեմ խաղում։ Հոկտեմբերի 8-ին Մարսելը գնեց Ամավիի լրիվ տրանսֆերը։ Հոկտեմբերի 15-ին նա 2 գոլային փոխանցման հեղինակ դարձավ Ստրասբուրգի դեմ խաղում։ Նոյեմբերի 23-ին ֆրանսիացին հեռացվեց խաղադաշտից Եվրոպայի Լիգայի Կոնյասպորի դեմ խաղում՝ կարմիր քարտ ստանալով 82-րդ րոպեին։ Իր առաջին գոլը ակումբի կազմում Ամավին խփեց 2018 թվականի հունվարի 7-ին՝ Ֆրանսիայի գավաթի Վալենսյենի դեմ խաղում։ Մայիսի 16-ին Ամավին խաղադաշտ դուրս եկավ Եվրոպայի Լիգայի եզրափակչի Ատլետիկո Մադրիդի դեմ խաղում, սակայն այս խաղում Մարսելը պարտվեց 3-0 հաշվով։ Իր առաջին մրցաշրջանում նա անցկացրեց 43 հանդիպում բոլոր մրցաշարերում՝ դառնալով 1 գոլի և 7 գոլային փոխանցման հեղինակ։

2018 թվականի օգոստոսի 10-ին Ամավին գոլային փոխանցում տվեց 2018-19 մրցաշրջանի առաջին՝ Թուլուզի դեմ խաղում։ Սեպտեմբերի 26-ին նա հեռացվեց խաղադաշտից Ստրասբուրգի դեմ խաղում՝ կարմիր քարտ ստանալով հանդիպման 53-րդ րոպեին։

## Միջազգային կարիերա
Ամավին ներկայացրել է Ֆրանսիան տարբեր տարիքային երիտասարդական հավաքականներում։ 2017 թվականի հոկտեմբերին նա հրավիրվեց Ֆրանսիայի ազգային հավաքական՝ փոխարինելով վնասվածք ստացած Լևեն Կուրզավային Բուլղարիայի և Բելառուսի դեմ խաղերի համար, սակայն այս հանդիպումներում խաղադաշտ դուրս չեկավ։

## Կարիերայի վիճակագրություն
### Ակումբային վիճակագրություն
*2018 թվականի դեկտեմբերի 31-ի դրությամբ*

## Ծանոթագրություններ

## Արտաքին հղումներ
* Ամավիի պաշտոնական Տվիտերի էջը
* Ամավիի պաշտոնական Ինստագրամի էջը
* Ամավին transfermarkt-ում
* Ամավին soccerbase.com-ում
* Ամավին WhoScored.com կայքում
* Ամավին Օլիմպիկ Մարսելի պաշտոնական կայքում 
* Ամավին Լիգա 1-ի պաշտոնական կայքում 
* Ամավին Պրեմիեր Լիգայի պաշտոնական կայքում
* Ամավին ՈՒԵՖԱ-ի պաշտոնական կայքում
* Ամավին Ֆրանսիայի ֆուտբոլի ֆեդերացիայի կայքում 

Կատեգորիա:Անգլիայի լեգեոներ ֆուտբոլիստներ
Կատեգորիա:Աստոն Վիլլայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Նիսի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Օլիմպիկ Մարսելի ֆուտբոլիստներ
Կատեգորիա:Ֆրանսիացի ֆուտբոլիստներ
Կատեգորիա:Բրեստի ֆուտբոլիստներ
Կատեգորիա:Խետաֆեի ֆուտբոլիստներ
Կատեգորիա:Անգլիական ֆուտբոլի լիգայի խաղացողներ